Det er tydeleg at både representanten Brekk og eg er opptekne av distrikskvotar og det å finna ei løysing på dette, for min replikk til representanten Brekk var òg om verknadene av distriktskvotar. Kristeleg Folkeparti er mest oppteke av at ein skal oppnå resultat, ikkje at ein skal låsa seg fast i kjepphestar om korleis ting burde ha vore gjorde, men at ein faktisk testar ut og ser om dette fungerer etter dei intensjonane og dei måla ein har. Når det gjeld distriktskvotar, kan me ikkje sjå at det er tilfellet. Difor har me òg fremja forslaget, som me synest er så mjukt i forma at me håpar det kan få brei tilslutning i dag, om at ein evaluerer ordninga etter dette året, og eventuelt ser på om ein skal avvikla ordninga og heller finna ei anna tilnærming til dette. Her håpar me framleis på brei tilslutning.